മതിയായ രേഖകള് ഇല്ലാത്തതിനാല് വിട്ട് പോയ 7000 മരണങ്ങള് കൂടി കൊവിഡ് പട്ടികയില് മരണങ്ങള് ഒളിപ്പിച്ച് സര്ക്കാര് മേനി നടിക്കുകയാണന്ന് പ്രതിപക്ഷം രേഖകള് പരിശോധിച്ചപ്പോഴാണ് കാര്യം വ്യക്തമായതെന്ന് ആരോഗ്യമന്ത്രി തിരുവനന്തപുരം: സംസ്ഥാനത്ത് 7000ത്തോളം കൊവിഡ് മരണങ്ങള് കൂടി പട്ടികയില് ഉള്പ്പെടുത്തിയതായി സംസ്ഥാന സര്ക്കാര്. രേഖകള് പരിശോധിച്ചപ്പോഴാണ് ഇക്കാര്യം വ്യക്തമായതെന്ന് ആരോഗ്യമന്ത്രി വീണാ ജോര്ജ് മാധ്യമങ്ങളോട് പറഞ്ഞു. കൊവിഡ് മരണങ്ങള് ഒളിപ്പിച്ച് സര്ക്കാര് മേനി നടിക്കുകയാണന്ന് പ്രതിപക്ഷം നിയമസഭയില് വിമര്ശനം ഉയര്ത്തിയതിന് പിന്നാലെയാണ് ആരോഗ്യമന്ത്രി മാധ്യമങ്ങളെ കണ്ടത്. രേഖകളുടെ അഭാവം കൊണ്ട് വിട്ടു പോയതാകാമെന്നും ഇത് ആരോഗ്യവകുപ്പ് തന്നെ കണ്ടെത്തി പ്രസിദ്ധീകരിക്കുകയായിരുന്നുവെന്നും മന്ത്രി കൂട്ടിച്ചേര്ത്തു. കൊവിഡില് സര്ക്കാറിന്്റെ എല്ലാ അവകാശവാദങ്ങളും പൊളിഞ്ഞെന്നും പ്രതിപക്ഷം കുറ്റപ്പെടുത്തി. മരണക്കണക്ക് ഒളിപ്പിക്കുന്നില്ലെന്നും അര്ഹരായവര്ക്ക് മുഴുവന് ധനസഹായം ഉറപ്പാക്കുമെന്നും ആരോഗ്യമന്ത്രി പറഞ്ഞു. കൊവിഡ് മരണക്കണക്കിലെ പ്രശ്നങ്ങള് വീണ്ടും സര്ക്കാറിനെതിരെ നിയമസഭയില് ആയുധമാക്കി പ്രതിപക്ഷം. ആശ്രിതരുടെ കുടുംബങ്ങള്ക്ക് അന്പതിനായിരം രൂപ ധനസഹായം കിട്ടാനിരിക്കെ ഇപ്പോഴും യഥാര്ത്ഥ മരണക്കണക്ക് പുറത്തുവിടുന്നില്ല. ആയിരക്കണക്കിന് പേരെ ഒഴിവാക്കി എന്നായിരുന്നു പ്രധാന ആക്ഷേപം. ജൂണ് 16 മുതല് ഓണ്ലൈന് വഴി കണക്കുകള് നല്കുന്നുവെന്ന് പറയുമ്ബോള് അതിന് മുമ്ബ് എത്രപേര് മരിച്ചുവെന്നും സര്ക്കാര് ഒളിപ്പിക്കുകയാണെെന്നാണ് കുറ്റപ്പെടുത്തല് അതിന് മുന്പ് രേഖകളുടെ അഭാവം മൂലം ചില മരണങ്ങള് ഒഴിവായിട്ടുണ്ട്. ഇത്തരത്തില് രേഖകളില്ലാത്തതിനാല് ഒഴിവാക്കപ്പെട്ട ഏഴായിരത്തോളം കോവിഡ് മരണങ്ങളാണ് പരിശോധനയില് കണ്ടെത്തിയത്. സര്ക്കാര് തന്നെ പരിശോധിച്ച് കണ്ടെത്തിയതാണ് ഈ കോവിഡ് മരണങ്ങള്. മെഡിക്കല് ബുള്ളറ്റിന്, ആര്ടിപിസിആര് പരിശോധന റിപ്പോര്ട്ട് തുടങ്ങിയ വിവിധ രേഖകളുടെ അഭാവം മൂലമാകാം ഇവരുടെ പേരുകള് അന്ന് പട്ടികയില് ഇടം പിടിക്കാതെ പോയത്. ഇവരുടെ കുടുംബാംഗങ്ങള്ക്ക് നഷ്ടപരിഹാരം ലഭിക്കുന്നതിന് വേണ്ട നടപടികള് സ്വീകരിച്ചിട്ടുണ്ട്. ലോകത്തിലെ ഏറ്റവും മികച്ച പ്രതിരോധം, കുറഞ്ഞ ടിപിആര്, കുറഞ്ഞ മരണനിരക്ക് തുടങ്ങിയ കേരളത്തിന്്റെ അവകാശവാദങ്ങള് പൊളിഞ്ഞെന്ന് പ്രതിപക്ഷം. രാജ്യത്തെ മരണങ്ങളില് അറുപത് ശതമാനവും കേരളത്തിലാണെന്നും വിമര്ശനം. എന്നാല് തീവ്രശേശിയുള്ള ഡെല്റ്റ വൈറസ് മൂലമാണ് രണ്ടാം ഘട്ടത്തിലെ വ്യാപനത്തിന്റെ കാരണമെന്ന് ആരോഗ്യമന്ത്രി വിശദീകരിച്ചു. ഏറ്റവും മികച്ച ചികിത്സാ സൗകര്യങ്ങള് ഒരുക്കുന്നത് കേരളത്തിലാണ്. മരണങ്ങള് ഒളിപ്പിച്ചെന്ന ആരോപണവും തള്ളുമ്ബോള് വിട്ടുപോയ മരണങ്ങളുടെ പട്ടിക എപ്പോള് പ്രസിദ്ധീകരിക്കുമെന്നതില് ആരോഗ്യമന്ത്രി ഉറപ്പ് നല്കിയില്ല. Tags